**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea cuantumului cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2024**

Regiunea de Nord-Vest (Transilvania de Nord) este una din cele opt regiuni de dezvoltare din România și include șase județe: Bihor, Bistrița-Năsăud, Cluj, Maramureș, Satu Mare și Sălaj. Reprezentanții județelor din Regiunea de Nord-Vest au fost activ implicați în stabilirea viziunii comune a regiunii, înțelegând să valorifice împreună, respectând principiile dezvoltării durabile, resursele naturale, materiale, umane, tradițiile istorice și interculturale în scopul unei dezvoltări susținute, constante care fac din Transilvania de Nord „una dintre cele mai dinamice regiuni europene”. Obiectivele strategiei de dezvoltare a Regiunii de Nord-Vest și scopul acesteia, este corelarea într-un cadru regional a proiectelor finanțate/ finanțabile din fonduri publice, prin accesarea programelor de finanțare europene.

În acest sens, Consiliul Județean Satu Mare a apreciat ca oportună demararea acțiunilor de constituire a unui parteneriat pentru dezvoltare intercomunitară între autoritățile județene reprezentând comunitățile din cele șase județe componente ale Regiunii de Nord-Vest. Prin urmare, a fost aprobată Hotărârea nr. 90/2007 în vederea înființării Asociației de Dezvoltare Intercomunitară Transilvania de Nord.

Scopul Asociației de Dezvoltare Intercomunitară **”**Transilvania de Nord**”** este pregătirea și promovarea proiectelor în vederea susținerii unei dezvoltări regionale comune pentru cele șase județe asociate, în domeniile serviciilor sociale, transport, mediu, turism, mediul de afaceri și de a obține finanțări interne și externe necesare derulării acestora, respectiv de a realiza în comun proiecte de dezvoltare de interes zonal sau regional, ori a furnizării în comun a unor servicii publice.

Obiectivele asociației sunt pe lângă realizarea și implementarea proiectelor în domeniile specificate, îmbunătățirea sistemului integrat pentru situații de urgență prin achiziționarea în comun a echipamentelor pentru intervenții în situații de urgență, sprijinirea dezvoltării durabile a orașelor, îmbunătățirea infrastructurii de transport regional și local, sprijinirea cercetării, inovării tehnologice, dezvoltarea turismului integrat, etc., respectiv absorbția fondurilor structurale și de coeziune precum și a altor fonduri destinate dezvoltării durabile regionale.

Pentru buna organizare a activității asociației, membrii acesteia au obligația de a asigura sursele de venit necesare atingerii obiectivelor stabilite prin Statut. Astfel, în Statutul Asociației de Dezvoltare Intercomunitară ”Transilvania de Nord”, la art. 15 sunt prevăzute categoriile de resurse patrimoniale printre care se regăsește și cotizația anuală iar la art. 34 este stipulată obligația asociaților de a transfera bugetului de venituri și cheltuieli al Asociației cotele de contribuție ce le revin pentru finanțarea cheltuielilor curente și de capital și a celor necesare cofinanțării proiectelor de interes comun.

În urma adoptării Hotărârii nr. 8 din 20.09.2016 a membrilor asociați ai Asociației de Dezvoltare Intercomunitară Transilvania de Nord, ce a vizat modificarea statutului în ceea ce privește cotizația, aceasta a fost stabilită, începând cu data de 01.01.2017, în cuantum de 45.000 lei/an pentru fiecare membru. Această cotizație rămânând valabilă în continuare și pentru anul 2024 conform e-facturii nr. 196/30.10.2024 transmisă de Asociație, înregistrată la registratura Consiliului Județean Satu Mare cu nr. 24295/04.11.2024.

În Hotărârea Consiliului Județean Satu Mare nr. 122/2024 privind rectificarea bugetului general consolidat al Județului Satu Mare pe anul 2024, Anexa 1.9, este cuprinsă Asociația de Dezvoltare Intercomunitară Transilvania Nord cu valoarea cotizației de 45.000 lei.

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din O.U.G. nr.57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind aprobarea cuantumului cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2024.**

**DIRECTOR EXECUTIV**

**DIRECŢIA DEZVOLTARE REGIONALĂ, ŞEF SERVICIU MONITORIZARE**

**Ştern Felicia Cristina Roman Luminița Liliana**

**Vizat juridic, Întocmit,**

**cons.jr. Roatiș Alina Ligia Popescu Sipos Adina**

Red./Tehn P.S.A./5 ex